ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 2/2549เรื่อง การจัดทําและการจัดเก็บข้อมูลที่เกี่ยวข้องกับการซื้อขายสัญญาซื้อขายล่วงหน้า อาศัยอํานาจตามความในข้อ 11 ข้อ 14 และข้อ 24 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า"ศูนย์ซื้อขายสัญญา" หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต. "หลักประกันเริ่มต้น" (initial margin) หมายความว่า จํานวนทรัพย์สินขั้นต่ําที่ลูกค้าต้องวางเป็นประกันในการซื้อขายสัญญาซื้อขายล่วงหน้าเมื่อมีการสร้างฐานะสัญญาซื้อขายล่วงหน้าขึ้นใหม่ "หลักประกันรักษาสภาพ" (maintenance margin) หมายความว่า จํานวนทรัพย์สินขั้นต่ําที่ลูกค้าต้องดํารงไว้ตลอดเวลาที่มีฐานะสัญญาซื้อขายล่วงหน้าเพื่อเป็นประกันในการซื้อขายสัญญาซื้อขายล่วงหน้าข้อ ๒ ตัวแทนซื้อขายสัญญาต้องจัดให้มีหลักฐานที่เกี่ยวข้องกับการซื้อขายสัญญาซื้อขายล่วงหน้าดังต่อไปนี้(1) หลักฐานเกี่ยวกับการรับส่งคําสั่งซื้อขายสัญญาซื้อขายล่วงหน้าของลูกค้า โดยอย่างน้อยต้องจัดให้มีบันทึกรายละเอียดเกี่ยวกับการทํารายการให้แก่ลูกค้านับตั้งแต่เวลาที่ได้รับคําสั่งดังกล่าวจนถึงเวลาที่ทํารายการเสร็จสิ้น(2) หลักฐานยืนยันการซื้อขายสัญญาซื้อขายล่วงหน้าของลูกค้า (confirmation statement)(3) หลักฐานยืนยันการเรียกหลักประกันเพิ่มเติม ในกรณีที่ตัวแทนซื้อขายสัญญาเรียกให้ลูกค้านําทรัพย์สินมาวางเป็นหลักประกันเพิ่มเติม(4) บัญชีแสดงรายการซื้อขายสัญญาซื้อขายล่วงหน้าของลูกค้าแต่ละรายตัวแทนซื้อขายสัญญาต้องส่งหลักฐานยืนยันการซื้อขายสัญญาซื้อขายล่วงหน้าของลูกค้าและหลักฐานยืนยันการเรียกหลักประกันเพิ่มเติมตามวรรคหนึ่ง ให้แก่ลูกค้าตามวิธีการที่ได้ตกลงไว้กับลูกค้าภายในวันทําการถัดจากวันที่มีการซื้อขายหรือวันที่มีการเรียกหลักประกันเพิ่มเติม แล้วแต่กรณีข้อ ๓ ตัวแทนซื้อขายสัญญาต้องแสดงรายละเอียดอย่างน้อยตามรายการดังต่อไปนี้ในหลักฐานยืนยันการซื้อขายสัญญาซื้อขายล่วงหน้าของลูกค้า (1) ชื่อลูกค้าหรือหมายเลขบัญชีเพื่อการซื้อขายสัญญาซื้อขายล่วงหน้าของลูกค้า(2) วันที่เกิดรายการซื้อขาย(3) รายละเอียดเกี่ยวกับสัญญาซื้อขายล่วงหน้า เช่น ประเภทของสัญญาซื้อขายล่วงหน้า (contract type) ชนิดของสินค้าหรือตัวแปร (underlying assets/variables) เดือนที่ส่งมอบหรือชําระราคา (settlement month) เป็นต้น หรือชื่อย่อของสัญญาซื้อขายล่วงหน้า (symbol) ที่ศูนย์ซื้อขายสัญญากําหนด(4) จํานวนและราคาของสัญญาซื้อขายล่วงหน้า(5) ประเภทของการทํารายการซื้อขาย เช่น เป็นการสร้างฐานะสัญญาซื้อขายล่วงหน้าขึ้นใหม่ เป็นการล้างฐานะสัญญาซื้อขายล่วงหน้าที่มีอยู่ เป็นต้น(6) อัตราค่าธรรมเนียมในการทํารายการซื้อขายสัญญาซื้อขายล่วงหน้าข้อ ๔ ตัวแทนซื้อขายสัญญาต้องแสดงรายละเอียดอย่างน้อยตามรายการที่กําหนดไว้ในข้อ 3(1) และ(3) ตลอดจนรายการดังต่อไปนี้ในหลักฐานยืนยันการเรียกหลักประกันเพิ่มเติม(1) มูลค่าหลักประกันเริ่มต้นและมูลค่าหลักประกันรักษาสภาพ ทั้งนี้ ในกรณีที่ตัวแทนซื้อขายสัญญาเรียกเก็บมูลค่าหลักประกันเริ่มต้นหรือมูลค่าหลักประกันรักษาสภาพสําหรับการมีฐานะสัญญาซื้อขายล่วงหน้าใด ๆ แตกต่างกัน ให้ระบุมูลค่าหลักประกันเริ่มต้นหรือมูลค่าหลักประกันรักษาสภาพสําหรับการมีฐานะสัญญาซื้อขายล่วงหน้านั้น ๆ เป็นรายสัญญาด้วย (2) ราคาตลาด (market price) ของสัญญาซื้อขายล่วงหน้า ณ สิ้นวันทําการ(3) ผลขาดทุนจากฐานะสัญญาซื้อขายล่วงหน้าของลูกค้าและมูลค่าหลักประกันคงเหลือภายหลังจากการปรับมูลค่าตามราคาตลาด (mark to market) ของสัญญาซื้อขายล่วงหน้า(4) จํานวนและประเภทของทรัพย์สินที่ตัวแทนซื้อขายสัญญาเรียกให้ลูกค้านํามาวางเป็นหลักประกันเพิ่มเติมข้อ ๕ ตัวแทนซื้อขายสัญญาต้องแสดงรายละเอียดอย่างน้อยตามรายการที่กําหนดไว้ในข้อ 3 และข้อ 4 ตลอดจนรายการดังต่อไปนี้ในบัญชีแสดงรายการซื้อขายสัญญาซื้อขายล่วงหน้าของลูกค้าแต่ละราย(1) ประเภทของลูกค้า โดยให้ระบุว่าเป็นผู้ลงทุนสถาบันหรือผู้ลงทุนรายย่อย และในกรณีที่ลูกค้าเป็นผู้ดําเนินการสั่งซื้อขายเพื่อบุคคลอื่นหลายรายหรือหลายทอดผ่านบัญชีแบบไม่เปิดเผยชื่อ(omnibus account) ให้ระบุกรณีดังกล่าวไว้ด้วย(2) ฐานะสัญญาซื้อขายล่วงหน้าสูงสุดที่ลูกค้าอาจมีได้ ณ ขณะใดขณะหนึ่ง (3) ฐานะสัญญาซื้อขายล่วงหน้าของลูกค้าที่คงค้างอยู่ (open interest) (4) จํานวนและประเภทของทรัพย์สินที่ลูกค้านํามาวางเป็นหลักประกัน หรือเพื่อชําระราคาและส่งมอบตามสัญญาซื้อขายล่วงหน้าเมื่อสัญญาครบกําหนด(5) ผลกําไรจากฐานะสัญญาซื้อขายล่วงหน้าของลูกค้าและมูลค่าหลักประกันคงเหลือภายหลังจากการปรับมูลค่าตามราคาตลาด (mark to market) ของสัญญาซื้อขายล่วงหน้า(6) จํานวนและประเภทของทรัพย์สินที่เกินกว่ามูลค่าหลักประกันรักษาสภาพข้อ ๖ ตัวแทนซื้อขายสัญญาต้องจัดทําหลักฐานยืนยันการซื้อขายสัญญาซื้อขายล่วงหน้าของลูกค้า หลักฐานยืนยันการเรียกหลักประกันเพิ่มเติม และบัญชีแสดงรายการซื้อขายสัญญาซื้อขายล่วงหน้าของลูกค้าแต่ละราย ไว้เป็นลายลักษณ์อักษรโดยต้องจัดทําเป็นภาษาไทยหรือภาษาอังกฤษทั้งนี้ ตัวแทนซื้อขายสัญญาอาจจัดทําข้อมูลดังกล่าวในรูปข้อมูลเอกสารหรือข้อมูลอิเล็กทรอนิกส์ก็ได้ข้อ ๗ ตัวแทนซื้อขายสัญญาต้องจัดเก็บหลักฐานที่เกี่ยวข้องกับการซื้อขายสัญญาซื้อขายล่วงหน้าตามหลักเกณฑ์ดังต่อไปนี้(1) บันทึกการให้คําแนะนําแก่ลูกค้าและการรับคําสั่งซื้อขายสัญญาซื้อขายล่วงหน้าจากลูกค้า ให้เก็บไว้อย่างน้อยเป็นระยะเวลาหนึ่งเดือนนับแต่วันที่ให้คําแนะนําหรือวันที่ได้รับคําสั่งซื้อขายสัญญาซื้อขายล่วงหน้า แล้วแต่กรณี ทั้งนี้ หากมีข้อร้องเรียนเกี่ยวกับการให้คําแนะนําหรือการรับคําสั่งซื้อขายสัญญาซื้อขายล่วงหน้าจากลูกค้าและการดําเนินการเกี่ยวกับข้อร้องเรียนยังไม่แล้วเสร็จภายในระยะเวลาดังกล่าว ให้ตัวแทนซื้อขายสัญญาจัดเก็บบันทึกการให้คําแนะนําและการรับคําสั่งซื้อขายไว้ต่อไปจนกว่าการดําเนินการเกี่ยวกับข้อร้องเรียนจะแล้วเสร็จ ในกรณีที่การให้คําแนะนําหรือการรับคําสั่งซื้อขายสัญญาซื้อขายล่วงหน้าตามวรรคหนึ่งได้กระทําทางโทรศัพท์หรือทางอิเล็กทรอนิกส์ ให้ตัวแทนซื้อขายสัญญาจัดเก็บเทปบันทึกเสียงหรือสิ่งบันทึกข้อมูลทางอิเล็กทรอนิกส์ดังกล่าวด้วย(2) บันทึกรายละเอียดเกี่ยวกับการทํารายการให้แก่ลูกค้า หลักฐานยืนยันการซื้อขายสัญญาซื้อขายล่วงหน้าของลูกค้า หลักฐานยืนยันการเรียกหลักประกันเพิ่มเติม บัญชีแสดงรายการซื้อขายสัญญาซื้อขายล่วงหน้าของลูกค้าแต่ละราย และรายงานหรือบทความการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้า หรือตัวแปรที่กําหนดในสัญญาซื้อขายล่วงหน้า ตลอดจนหลักฐานอื่นที่เกี่ยวข้องกับการซื้อขายสัญญาซื้อขายล่วงหน้าของลูกค้า ให้เก็บไว้อย่างน้อยเป็นระยะเวลาห้าปีนับแต่วันที่เกิดรายการซื้อขายสัญญาซื้อขายล่วงหน้า วันที่มีการเรียกหลักประกันเพิ่มเติม หรือวันที่เผยแพร่รายงานหรือบทความการวิเคราะห์ดังกล่าวให้แก่ลูกค้า แล้วแต่กรณี โดยการจัดเก็บข้อมูลดังกล่าวในระยะเวลาสองปีแรกต้องกระทําในลักษณะที่พร้อมให้สํานักงาน ก.ล.ต. เรียกดูหรือตรวจสอบได้ในทันทีข้อ ๘ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2549 เป็นต้นไปผู้มีอํานาจลงนาม - ประกาศ ณ วันที่ 8 กุมภาพันธ์ พ.ศ. 2549 (นายประสงค์ วินัยแพทย์)รองเลขาธิการรักษาการแทนเลขาธิการสํานักงานคณะกรรมการกํากับหลักทรัพย์และตลาดหลักทรัพย์